Sagunt participa en la Feria Internacional del Turismo de Interior en Valladolid
17 de novembre 2023

![](/media/2pudhjvb/whatsapp-image-2023-11-16-at-18-41-43_c.jpg?width=850&height=573.3671171171171)

La regidora de Turisme de l'Ajuntament de Sagunt, Natalia Antonino, s'ha desplaçat a Valladolid per a participar en la Feria Internacional del Turismo de Interior 2023 (INTUR). Este és el tercer any consecutiu en el qual una delegació del municipi acudix a l'esdeveniment per a donar a conéixer a Sagunt i comercialitzar esta destinació, així com la seua oferta turística d'allotjaments, experiències i serveis complementaris. Per a això, es va presentar als diferents agents un catàleg d'intermediació turística que es va crear recentment i que agilitza la labor promocional.

Natalia Antonino ha explicat la importància de la presència del municipi de Sagunt en la Feria Internacional de Turismo de Interior: **«Com a destinació turística, entenem que Sagunt ha d'estar en esta jornada professional per a traure el millor partit a tot el treball fet durant l'any, per a poder captar al sector professional especialitzat i promocionar i comercialitzar tots els productes turístics que oferix».** La regidora de Turisme també ha explicat que la trobada amb el sector professional permet analitzar millor quines són **«les fortaleses i les necessitats»** de la ciutat des del punt de vista del sector privat: **«Això fa que cada dia siguem millors i mantinguem actualitzada la nostra oferta».**

A més, des de hui i fins al diumenge serà el torn de la jornada INTUR Viajeros, que engloba la proposta de més d'un miler de destinacions, empreses i col·lectius professionals. La destinació Sagunt continuarà present en la fira durant el cap de setmana a Valladolid, una ciutat en la qual augmenta l'interés per passar les seues vacances a Sagunt. Així mateix, el motiu de la participació del municipi en la fira és, entre altres, les dades que oferixen les estadístiques de la ciutat, unes xifres que afirmen que cada vegada hi ha més turisme procedent de la zona de Castella i Lleó. Unsa de les raons que expliquen este fenomen és el tren directe que existix entre Valladolid i Sagunt, la qual cosa facilita el turisme i la connexió entre totes dos ciutats.

Finalment, cal anunciar que esta és l'última Fira de Turisme a la qual assistirà la delegació de Turisme de l'Ajuntament de Sagunt durant el present any dins de la seua labor promocional.

![](/media/lqwc0y1p/whatsapp-image-2023-11-16-at-18-42-43_c.jpg?width=790.6531531531532&height=850)

*   [](http://www.facebook.com/sharer.php?u=https://aytosagunto.es/va/actualitat/sagunt-participa-en-la-feria-internacional-del-turismo-de-interior-en-valladolid/ "Facebook")
*   [](http://twitter.com/share?url=https://aytosagunto.es/va/actualitat/sagunt-participa-en-la-feria-internacional-del-turismo-de-interior-en-valladolid/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-participa-en-la-feria-internacional-del-turismo-de-interior-en-valladolid/ "Linked In")
*   [](mailto:?body=https://aytosagunto.es/va/actualitat/sagunt-participa-en-la-feria-internacional-del-turismo-de-interior-en-valladolid/)